**Online rajz alkalmassági vizsga.**

**az Ipari termék- és formatervező mérnöki alapszakra pályázók részére**

**2025**

 Az Ipari termék- és formatervező mérnöki alapszakra, a képzés profiljából adódóan, az általános felvételi követelményeken túl, szükség van annak bemutatására, hogy a jelentkezők rendelkeznek megfelelő vizuális látásmóddal, arányérzékkel és közérthető rajzi kifejezéssel.

Az Óbudai Egyetem RKK Ipari termék-és formatervező mérnöki BSc szakra való felvétel kritériuma a sikeres rajz alkalmassági vizsga, melyet a Kar 2025-ben **online** tart meg:

A szakra csak megfelelt minősítésű rajzi felvételi esetén lehet felvételt nyerni.

A jelentkezők **otthoni és iskolai munkáikat** az Óbudai Egyetemnek küldik el arra az e-mail címre, melyet április folyamán minden jelentkezőhöz eljuttatunk a FELVI-ben megadott e-mail elérhetőségére.

**Amit várunk:**

**Egységes formában szerkesztett, PDF file-ként elküldött portfólió (a file mérete maximum 5 MB lehet!). A file neve: „vezetéknév\_keresztnév\_rajz2025.pdf” legyen,** és az alábbi alkotásokat **tartalmazza**:

1. **1 db** látvány után, szabadkézi rajzolással készített, **térbeli formákból álló**, vonalas tárgycsoport, mely egy **geometrikus elemeket** (kockákat, téglatesteket) ábrázoló kompozíció **szerkezetes rajza**.

Választható technika: fekete grafitceruza, szén, pitt kréta, stb.;

1. **1 db** tónusos rajz, látvány után, szabadkézi rajzolással készített tárgycsoport, mely egy **forgástestet és drapériát ábrázoló kompozíció.**

Választható technika: fekete grafitceruza, szén, pitt kréta, stb.;

1. **3 db** továbbirajz vagy festmény **szabadon választott témában** (csendélet, tájkép, növény- vagy állattanulmányok, illetve bármilyen szakmai alkotást bemutató terv).

Választható technika: grafitceruza, színes ceruza, vízfesték, stb

Budapest, 2025. január 21.